First Time (שיר של עופר ניסים ומאיה)

"First Time" (בעברית: "פעם ראשונה") הוא סינגל של המפיק המוזיקלי הישראלי עופר ניסים, שהוקלט על ידי הזמרת-יוצרת הישראלית מאיה, מתוך אלבום הבכורה המשותף שלהם, First Time (2005).<ref name=":0"></ref> הוא יצא לאור ביוני 2005, על ידי חברות התקליטים סטאר-69 ו-IMP רקורדס, כסינגל הרביעי מתוך האלבום.<ref name=":3"></ref> את "First Time" כתבה מאיה לבדה, בדומה לשירים נוספים מהאלבום וזאת, בנוסף לכך שהוא הופק על ידי ניסים.<ref name=":0" /> מילות השיר עוסקות בתשוקה ואהבה עזה, החל מ"הפעם הראשונה" (כשם השיר).<ref name=":0" />

"First Time" יצא לאור לאחר יציאתם של "That's the Way I Like It", "The Whole World" ו-"Searching" כסינגלים.<ref></ref> הוא זכה להצלחה בין-לאומית והפך לאחד מהשירים הישראליים הראשונים בהיסטוריית מצעדי הבילבורד שהצליח להיכנס לעשירייה הפותחת במצעד שירי הדאנס קלאב.<ref name=":1"></ref> בנוסף לכך, דורג במקום ה-20 במצעד שירי הדאנס המסחריים,<ref name=":1" /> כמו גם במקום ה-17 במצעד הסינגלים הספרדי.<ref name=":2"></ref> במצעד כל הזמנים של ספרד דורג השיר במקום ה-3,975 עם 84 נקודות בסך הכול.<ref name=":2" />

האודיו של "First Time" שפורסם בשנת 2011, הפך באותה העת לאחד מהסרטונים הישראליים הנצפים ביותר ביוטיוב, עם למעלה מ-15 מיליון צפיות.<ref name=":5"></ref>

== רקע וכתיבה ==
השיר נכתב על ידי מאיה והופק על ידי עופר ניסים בדומה לשאר שירי First Time.<ref name=":0" /> בשנת 2002 יצא סינגל הבכורה של ניסים ומאיה, "That's the Way I Like It", שזכה להצלחה נאה ברחבי העולם. שירם הבא, "The Whole World" ("כל העולם"), זכה להצלחה בישראל והוצג כמועמד ב"הפינה לשיפוטכם" של רשת ג' ודורג בשיאו במקום ה-18.<ref></ref> בשנת 2004 הוציאו השניים את "Searching" שדורג במקום ה-43 במצעד שירי הדאנס קלאב ומיד לאחר מכן, הוחלט שיוציאו את "First Time" כסינגל רשמי.<ref name=":3" /> השיר הופץ כמקסי סינגל על גבי תקליטור בשנת 2005 ברחבי העולם.<ref name=":4"></ref> הגרסה כללה את המיקס המקורי, כמו גם חמישה רמיקסים שונים שנוצרו בידי די ג'יים ומפיקים מוזיקליים שונים.<ref name=":4" />

ב-30 בדצמבר 2005 הופץ "First Time" כמקסי סינגל על גבי תקליטור בארצות הברית במטרה לעזור בקידום המסחרי של האלבום במדינה.<ref name=":3" /> בניגוד להפצתו הקודמת, התווספה אליו הרצועה, "On My Own", שהופצה כסינגל בשנת 2006;<ref name=":3" /><ref></ref> בהמשך לכך, הופץ בפורמט CD-R במדינה.<ref name=":6"></ref> ב-10 בפברואר 2006 הופץ מחדש בארצות הברית כמקסי סינגל על גבי תקליט 12 אינץ' בפורמט .<ref name=":7"></ref> ב-3 במאי באותה השנה, הופץ "First Time" על גבי תקליט 12 אינץ' בספרד גם כן, דבר שעזר בקידום המסחרי שלו במדינה.<ref name=":8"></ref>

גרסה במהדורה מוגבלת בשם "" הופצה בישראל בשנת 2006.<ref name=":9"></ref> גרסה נוספת הופצה בצרפת בשנת 2007.<ref name=":10"></ref>

== הצלחה מסחרית ==
"First Time" הפך לאחד מהשירים הישראליים המצליחים ביותר בכל הזמנים במצעדי הבילבורד, כאשר הופיע לראשונה ב-8 ביוני 2005 במקום ה-43 במצעד שירי הדאנס קלאב.<ref></ref> לאחר השמעות רבות בתחנות הדאנס ומועדוני הלילה בארצות הברית, הוא עלה למקום ה-36.<ref></ref> הפופולריות של "First Time" גברה כאשר בשבוע שלאחר מכן, 20 באוגוסט, עלה למקום ה-28.<ref></ref> עם זאת, בשבוע שלאחר מכן טיפס שני מקומות בלבד.<ref></ref> במצעד שפורסם ב-3 בספטמבר, הצליח להיכנס ל-20 העליונים והיה לאחד מהשירים הישראליים הראשונים בהיסטוריה שהצליחו לעשות זאת.<ref></ref> לבסוף, ב-17 בספטמבר הצליח "First Time" להיכנס לעשירייה הפותחת במצעד ובסך הכול שהה בו במשך 12 שבועות.<ref name=":1" />

במצעד שירי הדאנס המסחריים של בילבורד, דורג השיר בשיאו במקום ה-20.<ref name=":1" /> מחוץ לארצות הברית, זכה "First Time" להצלחה בספרד; הוא דורג בשיאו במקום ה-17 במצעד הסינגלים הרשמי של המדינה, והפך לאחד מהשירים הישראליים באותה העת שהצליחו לעשות זאת.<ref name=":2" /> הצלחתו התבטאה לטווח הארוך, כאשר נכלל ברשימת השירים המצליחים ביותר בכל הזמנים בספרד, המורכבת מניקוד של כל השירים לפי מיקומי השיא שלהם במצעד השבועי של המדינה ("First Time" דורג במקום ה-3,975 במצעד כל הזמנים של המדינה).<ref name=":2" /> ביוטיוב זכה האודיו של השיר להצלחה רבה, כאשר צבר למעלה מ-15 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011.<ref name=":5" />

בספוטיפיי זכה "First Time" להצלחה רבה גם כן, כאשר הצליח להפוך לאחד מהשירים הישראליים הראשונים שחצו את רף 10 מיליון ההשמעות בפלטפורמה.<ref></ref>

== וידאו קליפ ==
ל-"First Time" לא צולם וידאו קליפ רשמי, אך האודיו שלו הועלה ליוטיוב בשנת 2011; הוא זכה להצלחה כאשר צבר למעלה מ-13 מיליון צפיות והפך לאחד מהסרטונים הישראליים הנצפים ביותר ביוטיוב בשנת 2011.<ref name=":5" /> האודיו מציג את עטיפתו של האלבום, First Time.<ref name=":5" /> גרסת שהועלה ליוטיוב בדצמבר 2015 הצליחה לצבור למעלה ממיליון צפיות בסך הכול.<ref></ref> במרוצת השנים, הועלו מספר סרטונים של "First Time" הכוללים גרסאות שונות שלו; במצטבר, עומד מונה הצפיות שלהם על כמה מיליוני צפיות.<ref></ref> האמן המוזיקלי Akiia הוציא גרסת רמיקס מיוחדת ל-"First Time" שהועלתה ליוטיוב ב-11 בפברואר 2022 וזכתה להצלחה נאה כאשר צברה כמה מאות אלפי צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|יוני 2005
|תקליט 12 אינץ' • תקליטור
|סטאר-69 • IMP
|style="text-align:center;"|<ref name=":4" />
|-
! rowspan="3" |ארצות הברית
|30 בדצמבר 2005
|מקסי סינגל
|סטאר-69
|style="text-align:center;"|<ref name=":3" />
|-
|2005
|CD-R
|ויניל לייף
|style="text-align:center;"|<ref name=":6" />
|-
|10 בפברואר 2006
|מקסי סינגל • תקליט 12 אינץ'
|סטאר-69
|style="text-align:center;"|<ref name=":7" />
|-
!ספרד
|3 במאי 2006
|תקליט 12 אינץ'
|האוס וורקס
|style="text-align:center;"|<ref name=":8" />
|-
!ישראל
|2006
|תקליטור
|עופר ניסים – XXX
|style="text-align:center;"|<ref name=":9" />
|-
!צרפת
|2007
|תקליט 12 אינץ'
|האפי
|style="text-align:center;"|<ref name=":10" />
|}

== קישורים חיצוניים ==

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי עופר ניסים
קטגוריה:שירי מאיה סימנטוב
קטגוריה:שירים באנגלית
קטגוריה:שירים שנכתבו על ידי מאיה סימנטוב
קטגוריה:שירים שהולחנו על ידי מאיה סימנטוב
קטגוריה:שירים שהולחנו על ידי עופר ניסים
קטגוריה:שירים שהופקו על ידי עופר ניסים
קטגוריה:סינגלים בהוצאת עופר ניסים מיוזיק
קטגוריה:סינגלים בהוצאת IMP רקורדס